OpenLLM-France/wikimedia huggingface dataset:
# Ievgueni Jukov

Ievgueni Jukov (Tula, 20 d'agost de 1930) és un atleta rus ja retirat, especialista en curses de fons, que va competir sota bandera de la Unió Soviètica durant la dècada de 1950.
El 1960 va prendre part en els Jocs Olímpics d'Estiu de Roma, on fou setzè en els 10.000 metres del programa d'atletisme.
En el seu palmarès destaca una medalla de plata en els 10.000 metres al Campionat d'Europa d'atletisme de 1958, rere Zdzisław Krzyszkowiak. A nivell nacional no guanyà cap campionat soviètic, però fou subcampió dels 10.000 metres el 1955 i el 1961 i medallista de bronze en aquesta distància el 1958 i en els 5.000 metres el 1959. Va guanyar el Memorial Znamenski el 1958 en els 10.000 metres.

## Millors marques

* 5.000 metres. 13' 53.4" (1960)
* 10.000 metres. 28' 58,6" (1958)

## Referències

* ↑ Ievgueni Jukov a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ DD.AA. Лёгкая Aтлетика: энциклопедия А-Я в 2-х томах. T. 1: А–Н. Moscou: Txelovek, 2012, p. 272. ISBN 978-5-904885-80-9.
* ↑ «Track and Field Statistics». [Consulta: 26 octubre 2020].
# Snæfell (Fljótsdalshreppur)

Snæfell és un volcà que es troba a l'est d'Islàndia.

## Geografia

És un estratovolcà situat al nord-est de Vatnajökull, a Snæfell, a 1.833 m sobre el nivell del mar, i és el cim volcànic més alt d'Islàndia fora d'una capa de gel. Té una petita glacera al cim. És al municipi de Fljótsdalshreppur.

## Geologia

Allunyat dels altres sistemes volcànics de l'illa, Snæfell és el volcà central d'un sistema que s'estén en 27 km de llarg i uns 12 km d'amplitud. El volcà domina l'altiplà circumdant uns 1.200 m, i no té caldera. Les aigües termals se'n troben a la rodalia.

## Història

El seu volum i el de les estructures volcàniques circumdants és de 48 km cúbics. S'han format fa 400.000 anys. No n'hi ha hagut cap erupció des del final de la darrera edat glacial, fa 10.000 anys. És possible que el sistema estiga extingit, però els estudis científics no en descarten pas una recuperació eruptiva.

## Referències

* ↑ «Snæfell - Short Description» (en anglés). icelandicvolcanoes.is, 15-11-2019. [Consulta: 9 maig 2022].
* ↑ «Innvidagreining» (en islandés). fljotsdalur.is. [Consulta: 9 maig 2022].
* ↑ «Snæfell - Geological setting and tectonic context» (en anglès). icelandicvolcanoes.is, 15-11-2019. [Consulta: 9 maig 2022].
* ↑ «Snæfell - Morphology and topography» (en anglès). icelandicvolcanoes.is, 15-11-2019. [Consulta: 9 maig 2022].
* ↑ «Snæfell - Eruption history and pattern» (en anglés). icelandicvolcanoes.is, 15-11-2019. [Consulta: 9 maig 2022].
# Ticia Gara

Ticia Gara (nascuda el 25 d'octubre de 1984) és una jugadora d'escacs hongaresa que té el títol de Gran Mestra Femenina (WGM). Va ser campiona femenina d'Hongria els anys 2006, 2007 i 2019. A l'edició del 2009, ella i la seva germana Anita van quedar empatades al primer lloc, amb Anita rebent el títol al tie-break. Gara ha jugat amb la selecció hongaresa a l'Olimpíada femenina d'escacs, al Campionat d'Europa femení d'escacs per equips, al Campionat d'Europa juvenil femení per equips i a la Copa Mitropa femenina. El seu equip va guanyar la medalla d'or a la Copa Mitropa Femenina 2015 a Mayrhofen, Àustria. En aquest darrer esdeveniment va contribuir a la victòria amb sis victòries en sis partides jugant al segon tauler.

## Referències

* ↑ "Khurtsidze, Muzychuk, Gara win Hungarian Championship". ChessBase. 2006-09-22.
* ↑ «The Week in Chess 1311». theweekinchess.com. [Consulta: 9 juliol 2020].
* ↑ «Hungarian Women Chess Championship». Chessdom. Chessdom.com. Arxivat de l'original el 31 de desembre 2010. [Consulta: 6 octubre 2011].
* ↑ , 27-06-2015 [Consulta: 24 octubre 2017]. Arxivat 2017-10-25 a Wayback Machine. «Còpia arxivada». Arxivat de l'original el 2017-10-25. [Consulta: 3 març 2023].

## Enllaços externs

* Estadístiques de Tícia Gara a OlimpBase.org
# Suzana Petersen

Suzana Petersen (14 d'octubre de 1947) és una extennista brasilera.
Va participar en els Jocs Olímpics de Ciutat de Mèxic (1968) en l'esdeveniment de tennis, que fou esport de demostració i d'exhibició. Va disputar totes les proves en les quals podia participar, les tres de demostració (individual, dobles femenins amb Cecilia Rosado i dobles mixts amb Massimo di Domenico) i les tres d'exhibició (individual, dobles femenins amb María Eugenia Guzmán i dobles mixts amb Teimoeraz Kakoelia). Va aconseguir tres medalles de bronze, una per cada prova d'exhibició.

## Enllaços externs

* Suzana Petersen a la WTA (anglès)
* Suzana Petersen a la Federació Internacional de Tennis (anglès)
* Suzana Petersen al lloc web de la Billie Jean King Cup (anglès)
# Rem als Jocs Olímpics d'estiu de 1968

Als Jocs Olímpics d'Estiu de 1968 celebrats a Ciutat de Mèxic (Mèxic) es disputaren set proves de rem, totes elles en categoria masculina. La competició tingué lloc entre els dies 13 i 19 d'octubre de 1968 al Llac Xochimilco.
Hi participaren un total de 353 remers de 29 comitès nacionals diferents.

## Resum de medalles

| Prova | Or | Argent | Bronze |
| Scull individual Detalls | Henri Wienese | Jochen Meissner | Alberto Demiddi |
| Doble Scull Detalls | Unió SovièticaAnatoly Sass Alexander Timoshinin | Països BaixosHenricus Droog Leendert Van Dis | Estats UnitsJohn Nunn William Maher |
| Dos sense timoner Detalls | RDAJörg Lucke Heinz-Jörg Bothe | Estats UnitsLawrence Hugh Tony Johnson | DinamarcaPeter Christiansen Ivan Larsen |
| Dos amb timoner Detalls | ItàliaPrimo Baran Renzo Sambo Bruno Cipolla | Països BaixosHerman Suselbeek Hadriaan van Nes Roderick Rijnders | DinamarcaJorn Krab Harry Jorgensen Preben Krab |
| Quatre sense timoner Detalls | RDAFrank Forberger Frank Rühle Dieter Grahn Dieter Schubert | HongriaZoltan Melis Jozsef Csermely György Sarlos Anta Melis | ItàliaRenato Bosatta Pie Conti Manzini Tullio Baraglia Abramo Albini |
| Quatre amb timoner Detalls | Nova ZelandaDick Joyce Ross Collinge Dudley Storey Warren Cole Simon Dickie | RDAPeter Kremtz Manfred Gelpke Roland Göhler Klaus Jacob Dieter Semetzky | SuïssaDenis Oswald Peter Bolliger Hugo Waser Jakob Grob Gottlieb Fröhlich |
| Vuit amb timoner Detalls | RFAHerts Mayer Wolfgang Hottenrott Dirk Schreyer Egbert Hirschfelder Rüdiger Henning Joerg Siebert Lutz Ulbricht Nikolaus Ott Günther Thiersch | AustràliaAlfred Duval David Douglas Michael Morgan John Ranch Joseph Frazio Gary Pierce Peter Dickinson Robert Shirlaw Alan Grover | Unió SovièticaZigmas Jukna Alexander Matryshkin Antanas Bagdonavichus Vitaulas Briedis Vladimir sterlik Valentin Kravchik Lozopas Yagelavichus Victor Suslin Yury Lorentsson |

## Medaller

| Posició | País | | | | Total |
| 1 | RDA | 2 | 1 | 0 | 3 |
| 2 | Països Baixos | 1 | 2 | 0 | 3 |
| 3 | RFA | 1 | 1 | 0 | 2 |
| 4 | Itàlia | 1 | 0 | 1 | 2 |
| 4 | Unió Soviètica | 1 | 0 | 1 | 2 |
| 6 | Nova Zelanda | 1 | 0 | 0 | 1 |
| 7 | Estats Units | 0 | 1 | 1 | 2 |
| 8 | Austràlia | 0 | 1 | 0 | 1 |
| 8 | Hongria | 0 | 1 | 0 | 1 |
| 10 | Dinamarca | 0 | 0 | 2 | 2 |
| 11 | Argentina | 0 | 0 | 1 | 1 |
| 11 | Suïssa | 0 | 0 | 1 | 1 |
# Ioannis Frangoudis

Ioannis Frangoudis (en grec Ιωάννης Φραγκούδης, Limassol, Xipre, 1863 - Staten Island, Nova York, Estats Units, 19 d'octubre de 1916) era un oficial de l'exèrcit grec que arribà al rang de tinent general que va prendre part en els Jocs Olímpics de 1896, Atenes.
Frangoudis disputà quatre de les cinc proves de què constava el programa olímpic de tir en els Jocs de 1896 a més de servir com a secretari al sub-comitè de Tir.
Va començar disputant la prova de rifle militar, que passà a liderar després de la primera sèrie de 10 trets. Amb tot, en la segona i quarta sèries els seus resultats quedaren molt per sota de les puntuacions dels seus principals rivals. Frangoudis finalment acabà segon darrere Georgios Orfanidis, amb 1.312 punts, per 1.583 del seu compatriota. El danès Viggo Jensen acabà en tercera posició a tan sols 7 punts de Frangoudis.
En la prova de pistola ràpida Frangoudis va ser el vencedor, derrotant a Georgios Orfanidis, amb 344 punts contra 249. La seva darrera medalla, de bronze, l'aconseguí en la prova de pistola lliure, en quedar rere Sumner Paine i Holger Nielsen.
També disputà la prova de Pistola militar, però s'hagué de conformar amb la quarta posició final.
Frangoudis s'havia graduat a l'exèrcit el 1885. Després de participar en els Jocs va intervenir en la guerra grecoturca de 1897, i fou ascendit a coronel. Amic del rei Jordi I, estava present quan el rei fou assassinat a Salònica el 1913.

## Referències

* 1 2 3 4 5 «Ioannis Frangoudis Olympic Results». sports-reference.com. Arxivat de l'original el 29 d’agost 2011. [Consulta: 4 setembre 2015].
# José Gerschman

José Gerschman (nascut c. 1910) fou un jugador d'escacs argentí, actiu durant els anys 1930 i 1940s.

## Resultats destacats en competició

Gerschman va participar en quatre ocasions al fort Torneo Mayor, la primera fase del Campionat de l'Argentina: fou 15è el 1937 (el guanyador fou Jacobo Bolbochán), fou 19è el 1938 (el guanyador va ser Roberto Grau), empatà als llocs 2n-4t el 1939 (el guanyador fou Juan Traian Iliesco) i quedà tercer al triangular de desempat pel títol (el guanyador fou Carlos Maderna), i finalment fou 13è el 1940 (el guanyador va ser Carlos Guimard).
Gerschman també empatà als llocs 9è-10è al Torneig d'escacs de Buenos Aires 1939 (Círculo de Ajedrez, els guanyadors foren Paul Keres i Miguel Najdorf), i fou 7è a Buenos Aires 1963 (YMCA, el guanyador fou Oscar Panno).

### Rànquing mundial

El seu millor rànquing Elo s'ha estimat en 2432 punts, l'octubre de 1938, moment en què tenia 28 anys, cosa que el situaria en 189è lloc mundial en aquella data. Segons chessmetrics, va ser el 148è millor jugador mundial el desembre de 1941.

## Notes

* ↑ El sistema de classificació Elo no es va instituir oficialment fins al 1971, però s'han fet estimacions de la classificació Elo per a èpoques anteriors

## Referències

* ↑ «Torneigs Majors i Campionats de l'Argentina (notes en castellà)». Arxivat de l'original el 2009-10-25. [Consulta: 3 octubre 2010].
* ↑ Taula de participants i resultats del torneig Arxivat 2009-01-04 a Wayback Machine. de Buenos Aires (Círculo de Ajedrez) 1939, per Roger Paige (anglès)
* ↑ «Torneig de Buenos Aires YMCA 1963, classificació i partides» (en anglès). 365chess.com. [Consulta: 8 gener 2013].
* ↑ Fitxa de José Gerschman a Chessmetrics (anglès)

## Enllaços externs

* Estimació Elo de José Gerschman a «chessmetrics.com». [Consulta: 3 octubre 2010]. (anglès)
# James Fitzpatrick

James Paul "Jim" Fitzpatrick (Los Angeles, Califòrnia, 2 de juny de 1892 - San Marino, Califòrnia, 9 d'octubre de 1973) va ser un jugador de rugbi a 15 estatunidenc que va competir a començaments del segle xx.
El 1920 va ser seleccionat per jugar amb la selecció dels Estats Units de rugbi a 15 que va prendre part en els Jocs Olímpics d'Anvers, on guanyà la medalla d'or.

## Referències

* ↑ «Jim Fitzpatrick Olympic Results». sports-reference.com. Arxivat de l'original el 7 de juny 2019. [Consulta: 21 setembre 2017].
# Petra Papp

Petra Papp (Hongria, 22 d'agost de 1993) és una jugadora d'escacs hongaresa que té el títol de la FIDE de Gran Mestra Femenina (WGM) des de 2012.

## Resultats destacats en competició

El 2009, Papp va guanyar el Campionat d'escacs juvenil d'Hongria en la categoria sub 16. Va representar Hongria en diverses ocasions als Campionats europeus d'escacs juvenils i al Campionat del món juvenil d'escacs. A Iași, hi va guanyar una medalla d'or individual i una medalla de plata per equips al Campionat d'Europa sub-18 d'escacs per equips femení de 2011.
Al Campionat d'escacs femení d'Hongria, Papp hi ha guanyat medalles d'or (2012) i bronze (2009).
Papp va jugar representant Hongria a les Olimpíades d'escacs femenines:
* L'any 2012, al tauler de reserva, a la 40a Olimpíada d'escacs (femenina) a Istanbul (+5, =3, -1),
* L'any 2014, al tauler de reserva, a la 41a Olimpíada d'escacs (femenina) a Tromsø (+2, =4, -1),
* L'any 2016, al tercer tauler, a la 42a Olimpíada d'escacs (femenina) a Bakú (+2, =6, -0).
Papp va jugar també represnentant Hongria al Campionat d'Europa per equips d'escacs:
* El 2013, al quart tauler del 10è Campionat d'Europa d'escacs per equips (femení) a Varsòvia (+4, =2, -2),
* El 2015, al quart tauler de l'11è Campionat d'Europa d'escacs per equips (femení) a Reykjavík i va guanyar la medalla de bronze individual (+5, =2, -1).
El 2010, va rebre el títol de Mestra Internacional Femenina de la FIDE (WIM) i dos anys més tard va rebre el títol de Gran Mestra Femenina (WGM).

## Referències

* ↑ Bartelski, Wojciech. «European Girls' U18 Team Chess Championship :: Petra Papp». OlimpBase.org.
* ↑ «Hungarian Women Chess Championship». Chessdom.com. Arxivat de l'original el 2010-12-31. [Consulta: 25 febrer 2023].
* ↑ «A 19 esztendős Papp Petra elsőségével ért véget a 60. női sakkbajnokság» (en hongarès). Sakkblog.postr.hu.
* ↑ Bartelski, Wojciech. «Women's Chess Olympiads :: Petra Papp». OlimpBase.org.
* ↑ Bartelski, Wojciech. «European Women's Team Chess Championship :: Petra Papp». OlimpBase.org.
* ↑ «FIDE Title Applications - 2nd quarter Presidential Board 2010 - Woman International Master (WIM) - Papp, Petra». ratings.fide.com.
* ↑ «FIDE Title Applications - 2nd quarter Presidential Board 2012 - Woman Grandmaster (WGM) - Papp, Petra». ratings.fide.com.
# Vela als Jocs Olímpics d'estiu de 1968

Als Jocs Olímpics d'Estiu de 1968 celebrats a Ciutat de Mèxic (Mèxic) es disputaren cinc proves de vela. La competició se celebrà entre els dies 14 i 21 d'octubre de 1968 a la costa d'Acapulco.
Hi participaren un total de 249 regatistes de 41 comitès nacionals diferents.

## Resum de medalles

| Prova | Or | Argent | Bronze |
| 5.5 metres Detalls | Suècia Wasa IVUlf Sundelin Peter Sundelin Jörgen Sundelin | Suïssa ToucanLouis Noverraz Marcel Stern Bernhard Dunand | Regne Unit YeomanRobin Aisher Adrian Jardine Paul Anderson |
| Dragon Detalls | Estats Units CadenzaGeorge Friedrichs Barton Jahncke Gerald Schreck | Dinamarca ChockAage Birch Poul Jensen Niels Markussen | RDA MutafoPaul Borowski Karl-Heinz Thun Konrad Weichert |
| Classe Flying Dutchman Detalls | Regne Unit SuperdociusRodney Pattisson Iain MacDonald-Smith | RFA LedaUllrich Libor Peter Naumann | Brasil MackReinaldo Conrad Burkhard Cordes |
| Classe Finn Detalls | Valentyn Mankin | Hubert Raudaschl | Fabio Albarelli |
| Classe Star Detalls | Estats Units North StarLowell North Peter Barrett | Noruega SirenePeder Lunde Per Wiken | Itàlia RomanceFranco Cavallo Camillo Gargano |

## Medaller

| Posició | País | | | | Total |
| 1 | Estats Units | 2 | 0 | 0 | 2 |
| 2 | Regne Unit | 1 | 0 | 1 | 2 |
| 3 | Suècia | 1 | 0 | 0 | 1 |
| 3 | Unió Soviètica | 1 | 0 | 0 | 1 |
| 5 | Àustria | 0 | 1 | 0 | 1 |
| 5 | Dinamarca | 0 | 1 | 0 | 1 |
| 5 | Noruega | 0 | 1 | 0 | 1 |
| 5 | RFA | 0 | 1 | 0 | 1 |
| 5 | Suïssa | 0 | 1 | 0 | 1 |
| 10 | Itàlia | 0 | 0 | 2 | 2 |
| 11 | Brasil | 0 | 0 | 1 | 1 |
| 11 | RDA | 0 | 0 | 1 | 1 |
# Ioannis Theofilakis

Ioannis Theofilakis (en grec Ιωάννης Θεοφιλάκης; Esparta, 1879 - 1968) va ser un tirador grec que va competir a cavall del segle xix i del segle xx. Era germà del també tirador Alexandros Theofilakis.
Theofilakis va prendre part en 5 edicions dels Jocs Olímpics: el 1896, 1908, 1912, 1920 i 1924, a banda dels Jocs Intercalats de 1906. En totes aquestes participacions destaca per damunt de tot la medalla de plata obtinguda el 1920, als Jocs d'Anvers, en la prova de pistola militar, 30 metres per equips.

## Referències

* 1 2 3 «Alexandros Theofilakis Olympic Results». sports-reference.com. Arxivat de l'original el 4 de desembre 2008. [Consulta: 19 novembre 2017].
# Lulach

Lulach (gaèlic escocès: Lulach mac Gille Coemgáin, 1030- 17 de març de 1058) fou el darrer rei d'Escòcia de la dinastia MacAlpin. Era fill de Gruoch amb el seu primer marit, Gille Coemgáin de Moray. Fou proclamat rei pels clans gaèlics a la mort de Macbeth, i es casà amb Finnghuala d'Angus. El 17 de març de 1058 fou assassinat per Malcolm III.
# Seu de Santarém

La Seu de Santarém, abans coneguda com a Església de Nossa Senhora da Conceição del Col·legi de Jesuïtes o Església del Seminari, és un temple situat al centre històric de la ciutat de Santarém, a la freguesia de Sâo Salvador.

## Història

Aquest temple jesuïta, datat del segle xvii, s'alçà on es trobava el Palau Reial d'Alcáçova Nova, que es trobava abandonat des del temps de Joan II. Més tard, amb l'expulsió dels jesuïtes de Portugal, per ordre del marqués de Pombal, l'edifici acollí el Seminari Patriarcal donat per Maria I, i romangué així fins al segle XX.
Quan es creà la diòcesi de Santarém, el 1975, l'església fou elevada a catedral.

## Museu Diocesà de Santarém

El Museu Diocesà de Santarém es troba al Palau Episcopal, en edifici contigu a la Seu de Santarém.
El museu fou inaugurat el 12 de setembre de 2014 pel president de la República Aníbal Cavaco Silva, en presència d'autoritats civils i eclesiàstiques.
El museu té en exposició permanent prop de 150 peces, sobretot d'art sacre, d'un total de 300 que se'n restauraren des que començà, al 2005, el procés de restauració de les peces de la diòcesi.

## Referències

* ↑ Sistema de Informação para o Património Arquitectónico. «Catedral de Santarém» (en portugués).
* ↑ Rota das Catedrais. «Catedral de Santarém: Evolução Histórico - Artística» (en portugués). Arxivat de l'original el 2017-09-27. [Consulta: 12 desembre 2021].
* ↑ «Sé de Santarém» (en portugués). [Consulta: 12 desembre 2021].
* ↑ Guia da Cidade. «Catedral de Santarém» (en portugués).

## Enllaços externs

* Visita virtual a la Seu de Santarém.
* "Visita Guiada - Seu i Museu Diocesà de Santarém".
# Inga Gentzel

Inga Gentzel (Sankt Matteus, 24 d'abril de 1908 - Nyköpings Alla Helgona, 1 de gener de 1991) va ser una atleta sueca, especialista en curses de mig fons, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va disputar dues proves del programa d'atletisme. Va guanyar la medalla de bronze en la prova dels 800 metres, mentre en els 4x100 metres relleus quedà eliminada en sèries.
En el seu palmarès també destaquen quatre campionats nacionals dels 800 metres, de 1928 a 1931, i el campionat nacional dels 200 metres de 1929. Durant dos mesos de 1928 va posseir el rècord del món dels 800 metres.

## Millors marques

* 200 metres. 27.8" (1929)
* 800 metres. 2' 18.8" (1928)

## Referències

* 1 2 «Inga Gentzel Olympic Results». sports-reference.com. Arxivat de l'original el 14 de novembre 2012. [Consulta: 2 gener 2019].
* ↑ Inga Gentzel. Swedish Olympic Committee
* 1 2 Inga Gentzel a trackfield.brinkster.net
# Sergey Erenburg

Sergey Erenburg (nascut el 27 de gener de 1983) és un jugador d'escacs estatunidenc que té el títol de Gran Mestre des de 2003. Nascut a Rússia, va emigrar a Israel quan tenia 15 anys, i posteriorment als Estats Units el 2007. El gener de 2013 Erenburg va canviar la seva adscripció de la Federació Israeliana d'Escacs a la dels Estats Units.
Tot i que roman inactiu des de desembre de 2019, a la llista d'Elo de la FIDE del gener de 2022, hi tenia un Elo de 2559 punts, cosa que en feia el jugador número 31 dels Estats Units. El seu màxim Elo va ser de 2637 punts, a la llista del desembre de 2012.

## Resultats destacats en competició

L'any 2003, va ocupar el 3r lloc al Campionat del món júnior. Va guanyar el Campionat d'escacs d'Israel el 2004. Va obtenir un 2n lloc al Campionat d'Europa per equips de 2005 i va acabar en 9è lloc al Campionat del Món de Blitz el 2006.
Erenburg es va traslladar als Estats Units el 2007 i va obtenir un batxillerat i un màster en Matemàtiques i Estadística per la Universitat de Maryland del Comtat de Baltimore. Va obtenir un màster addicional en Ciències econòmiques a la Universitat de Pennsilvània. Com a capità de l'equip d'escacs de l'UMBC del 2008 al 2011, va ajudar l'equip a aconseguir dos campionats panamericans interuniversitaris d'escacs (2008, 2009) i dues copes del president (2009, 2010).
Va treballar com a analista i escriptor per a ChessBase durant més de 10 anys, i ha guanyat (o compartit el primer lloc) en molts esdeveniments importants, com ara el North American Open (2013, compartit), World Open (2013, compartit), National Chess Congress (2012, compartit), Campionat continental (2012, compartit).
Va obtenir el 1r lloc al 8è obert de Chesapeake el 2016 amb una puntuació de 6,5/7

## Referències

* ↑ «Sergey Erenburg | www.uschesschamps.com». uschesschamps.com. [Consulta: 19 abril 2020].
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 20 gener 2022].
* ↑ «Evolució Elo de Sergey Erenburg» (en anglès). FIDE consulta= 20 de gener de 2022.
* ↑ «The chess games of Sergey Erenburg». www.chessgames.com. [Consulta: 20 abril 2020].
* ↑ «Sergey Erenburg Wins Chesapeake Open» (en anglès). US Chess, 28-01-2016. [Consulta: 20 abril 2020].
# Mikuláš Maník

Mikuláš Maník (nascut el 26 de maig de 1975), és un jugador d'escacs eslovac, que té el títol de Gran Mestre des de 2006. Va guanyar el campionat d'escacs eslovac el 2003.

## Biografia

La dècada de 2000 Mikuláš Maník era un dels principals jugadors d'escacs eslovacs. El 2003, va guanyar el campionat d'escacs d'Eslovàquia. Mikuláš Maník ha aconseguit molts èxits en tornejos internacionals d'escacs, guanyant o compartint primers llocs entre d'altres a Lázně Bohdaneč (1996), Litomyšl (1997), Tatranská Lomnica (1998), Pardubice (1998), Tatrzańskie Zręby (2001), Viena (2003), Prešov (2004), Česká Třebová (2006).
Mikuláš Maník va jugar representant Eslovàquia a les Olimpíades d'escacs:
* El 2002, al tercer tauler de reserva a la 35a Olimpíada d'escacs a Bled (+2, =3, -1),
* L'any 2004, al tauler de reserva a la 36a Olimpíada d'Escacs de Calvià (+4, =5, -2).
Maník també ha representat Eslovàquia al Campionat d'Europa per equips d'escacs:
* El 1999, al quart tauler del 12è Campionat d'Europa d'escacs per equips a Batum (+2, =4, -3).

## Referències

* ↑ «OlimpBase :: Men's Chess Olympiads :: Mikuláš Maník». www.olimpbase.org.
* ↑ «OlimpBase :: European Men's Team Chess Championship :: Mikuláš Maník». www.olimpbase.org.